H staan vir Herfs (my alfabet van vreugdes) | Tannie Frannie
H staan vir Herfs (my alfabet van vreugdes)
Vanoggend stap ek, Laatlam (hy’s met verlof), Joshi en Muis die hond na die parkie so ‘n ent van ons af. Dis die allermooiste oggend – windstil, die son skyn helder en die hele wêreld is skoongewas na die afgelope dae se reën. Ons bewonder die yslike ou doringbome wat hier rond groei en verstom ons aan die stilte van ‘n oggend in die voorstede. Daardie stilte word egter telkens wreed verskeur deur die honde wat agter hulle heinings moord en doodslag belowe en Muis se histeriese reaksie daarop.
By die parkie aangekom, klim en gly en swaai Joshi te lekker, Laatlam rook die een na die ander sigaret, Muis verken die omgewing en ouma sit die son en indrink. Die drie opgeskote plataanbome hier by die speelplek het al enkele blare laat val, sulke groot bruines en geles. Die lug toon reeds daardie onbeskryflike herfsblou wat elke jaar vir my so mooi is.
Herfs – tyd van inkeer en stilte, van nostalgie en verlange, en ja – ook van vrede…
5 thoughts on “H staan vir Herfs (my alfabet van vreugdes)”
April 9, 2019 om 7:16 nm
April 10, 2019 om 4:52 vm
Herfs is die moeiste seisoen – met daardie wonderlike herfsblou lug soos jy dit beskryf.
April 10, 2019 om 2:02 nm
Sjoe, Frannie, ek snak na my asem, so mooi het jy dit beskryf!
April 10, 2019 om 7:34 nm
April 12, 2019 om 11:42 vm
Herfs is net die mooiste mooiste tyd. Pragtig beskryf!!!
Tannie Frannie oor V staan vir Vlieg (my alfabet…
HesterLeyNel oor V staan vir Vlieg (my alfabet…
Kameel oor V staan vir Vlieg (my alfabet…
perdebytjie oor V staan vir Vlieg (my alfabet…
Vuurvliegie se lekke… oor V staan vir Vlieg (my alfabet…